ai4bharat/Pralekha huggingface dataset:
وزارت آیوش
آیوش کی وزارت نے کووڈ -19 کے علاج معالجہ سے متعلق ضابطوں کے بارے میں این آئی سی ای کے بے بنیاد دعوےکو سختی سے مسترد کردیا ہے
قدرتی طریقہ علاج، نیچرو پیتھی سے متعلق نیٹ ورک این آئی سی ای  نے بعض گمراہ کن دعوے کئے ہیں ۔ اوران دعووں کو صحافتی تصدیق کئےبغیر بعض میڈیا پلیٹ فارمس نےشائع کردیا ہے۔ ان میں سے خاص دعوی ٰ کووڈ -19 کے علاج معالجہ سے متعلق ایک ضابطہ تیار کرنے کے سلسلے میں ہے جس کی آیوش کی وزارت کے ذریعہ تصدیق کی گئی ہے۔ دعوی کرنےوالوں نے غیر اخلاقی طور پر اور گمراہ کن طریقے سے آیوش کی وزارت کی منظوری کو اس سے منسلک کردیا ہے۔آیوش کی وزارت، این آئی سی ای کے ان تمام دعووں کوسختی سے مسترد کرتی ہے اور متعلقہ خبروں کی اشاعت کو مکمل طور پر گمراہ کن اوربےبنیاد سمجھتی ہے۔
آیوش کی وزارت مزید وضاحت کرتی ہے کہ مذکورہ ایجنسی این آئی سی ای نے آیوش کی وزارت کو ان نام نہاد ضابطے کےلئے کوئی درخواست پیش نہیں کی ہے، اگر این آئی سی ای کی جانب سے وزارت کو کووڈ -19 کے علاج معالجہ /بندوبست سے متعلق کوئی تجویز پیش کی جاتی ہے تو وہ اس تجویز کا بین انضباطی تکنیکی جائزہ کمیٹی  کے ذریعہ تفصیلی تجزیہ کرائے گی اور کمیٹی کے پاس ا س سلسلے میں ایک خاطر خواہ تصدیق یافتہ اور بہترین سائنسی جانچ سے متعلق نظام موجود ہے۔ اس کمیٹی کی منظور ی کے بغیرآیوش گروپ سےمتعلق کوئی بھی ایجنسی ایک ضابطہ یا پروٹوکول تیار کرنے کا دعوی نہیں کرسکتی۔ این آئی سی ای نے کووڈ -19 کے علاج کےلئے آیوش کی وزارت سے منظور شدہ نیچروپیتھی پر مبنی ضابطہ تیار کرلینے سے متعلق دعوی کرکے ایک بہت غیر اخلاقی غیر قانونی اوربے بنیاد کام کیا ہے۔ اور اس کی اتنی ہی سنگین حرکت، آیوش کی وزارت کی منظوری لئےبغیر وزارت کے نام کا استعمال کرنا ہے۔
این آئی سیای کے ایسےغلط دعوے، وزارت داخلہ کے مورخہ 24 مارچ 2020 کے حکم نمبر 40-3/2020-DM-II اور آفات کےبندوبست سے متعلق قومی اتھارٹی  کے مورخہ 24 مارچ 2020 کے آرڈرنمبر 1-29/2020-pp کے مطابق قابل سزا جرم بنایا گیا ہے تاکہ ملک میں کووڈ -19 کے پھیلنے پر روک تھام لگائی جاسکے۔ بعض میڈیا تنظیموں نے آیوش کی وزارت کے ذریعہ حقائق کی تصدیق کرائے بغیر ہی این آئی سی ای کے ذریعہ پیش کئے گئے غلط دعوے کو شائع کردیا ہے۔
پنے کے قدرتی طریقہ علاج کے قومی ادارے  نے واضح طور پر کہا ہے کہ نیٹ ورک آف انفلوئنزہ کیئر ایکسپرٹ  نے بعض بڑے بڑے اور گمراہ کن دعوے کئے ہیں۔ یہ دعوے کووڈ -19 کے علاج معالجہ اور بندوبست سے متعلق ہیں اور این آئی سی ای نے اپنے پروٹوکول کے لئے آیوش کی وزارت سے منظوری ملنے کو غلط طریقے سے منسوب کیا ہے۔
اس بات پر مزید زور دیا جاتا ہےکہ این آئی این پنے، آیوش کی وزارت کی سرپرستی کےتحت کام کرتا ہے اوراس نے پہلے ہی مقامی میڈیا میں وضاحت کردی ہے کہ وہ کووڈ -19 کے علاج ومعالجہ اوراسکی روک تھام کی غرض سے وزارت داخلہ کے ذریعہ مجوزہ رہنماہدایات پر نہ صرف یہ کہ سختی سے کاربند ہے بلکہ وہ آئی ای سی کے مٹیریل یا مواد اور مختلف دیگر سرگرمیوں کے ذریعہ ان رہنماہدایات کو فروغ بھی دیتا رہے۔
وزیراعظم کا دفتر
وزیراعظم نریندر مودی نے شری رام جنم بھومی تیرتھ شیتر ٹرسٹ کے قیام کا اعلان کیا
غیر جانب دار ٹرسٹ ایودھیا میں عظیم الشان رام مندر کی تعمیر کے تمام فیصلے کرے گا:وزیراعظم
وزیراعظم جناب نریندرمودی نے ہندستان کی عوام کی طرف سے دکھائی گئے جذبے کی تعریف کی
ہندستان میں رہنے والے سبھی فرقے ایک بڑے کنبے کے ممبر ہیں:نریندر مودی
نئی دہلی، 5 فروری /وزیراعظم جناب نریندر مودی نے آج پارلیمنٹ میں ایودھیا میں رام مندر کی تعمیر کی نگرانی کے لئے ایک ٹرسٹ کا اعلان کیا ہےجس کا حکم سپریم کورٹ کی طرف سے دیا گیا تھا۔
وزیراعظم نے کہا کہ سپریم کورٹ کے فیصلے کی بنیاد پر میری حکومت نے آج شری رام جنم بھومی تیرتھ شیترٹرسٹ کے قیام کی تجویز کو منظوری دے دی ہے۔ انہوں نے کہا کہ ٹرسٹ ایودھیا میں ایک شاندار رام مندر کے قیام کے سلسلہ میں تمام فیصلے کرنے میں پوری طرح آزاد ہوگا۔
ایودھیا کے بارے میں سپریم کورٹ کا تاریخی فیصلہ
وزیراعظم نے کہاکہ سپریم کورٹ کی ہدایات پر حکومت نے اترپردیش سرکار سے درخواست کی ہے کہ وہ پانچ ایکڑ زمین سنی وقف بورڈ کو مختص کرے اور ریاستی سرکار نے اس کی یہ درخواست مان لی ہے۔
ہم سبھی اس تاریخی اور روحانی اہمیت سے بخوبی واقف ہیں جوہندستانی قدروں ، جذبے ، نظریات اور ثقافت سے بھگوان رام اور ایودھیا سے جڑی ہیں۔
عظیم الشان رام مندر کی تعمیر اورمستقبل میں رام للا کے درشن کرنے والے عقیدت مندوں کے جذبے کو ذہن میں رکھتے ہوئے حکومت نے ایک اور اہم فیصلہ کیا ہے اس نے یہ فیصلہ کیا ہے کہ حاصل کی گئی لگ بھگ 67.703 ایکڑ زمین کو شری رام جنم بھومی تیرتھ شیتر ٹرسٹ کو منتقل کردیا جائے گا۔
وزیراعظم نے ہندستان کے عوام کی طرف سے پیش کئے گئے جذبے کی تعریف کی
وزیراعظم نے ایودھیا معاملے پر سپریم کورٹ کے فیصلے کے بعد امن اور ہم آہنگی بنائے رکھنے میں ملک کے عوام کی طرف سے پیش کی گئی پختگی اور جذبے کی تعریف کی۔
وزیراعظم نے ایک علیحدہ ٹوئٹ میں اسی جذبے کو دوہرایا جہاں انہوں نے کہا تھا کہ ہندستان کے عوام نے جمہوری عمل اور طریقہ کار میں اپنے زبردست اعتقاد کا مظاہرہ کیا ہے اور میں ہندستان کے 130 کروڑ عوام کو سلام پیش کرتا ہوں۔
۔
ہندستان میں رہنے والے سبھی فرقے ایک بڑے کنبے کے ممبر ہیں
وزیراعظم نریندر مودی نے کہا کہ ہم سب ایک ہی کنبے کے ممبر ہیں ۔ یہ ہندستان کی قدریں ہیں ۔ ہم چاہتے ہیں کہ ہندستان کے عوام خوش اور صحت مند رہے اور انہیں اسے سب کا ساتھ سب کا وکاس، سب کے وشواس سے رہنمائی حاصل ہو۔ ہم ہرہندستانی کی فلاح و بہبود کے لئے کا م کررہے ہیں۔
وزیراعظم نےمزید کہا کہ آیئے ہم سب مل کر ایک عظیم رام مندر کی تعمیر کی سمت میں کام کریں۔
۔۔۔۔۔۔۔۔۔۔۔
م ن۔ ح ا ۔ ج۔
U- 565
(
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 428 واں دن
بھارت نے مجموعی طور پر 181.19 کروڑ ٹیکے لگاکر نیا تاریخی سنگ میل عبور کرلیا
آج شام 7 بجے تک 13لاکھ سے زیادہ ٹیکے لگائے گئے
12 سے 14 سال کی عمر کے افراد کو اب تک 16 لاکھ ٹیکے لگائے جاچکے ہیں
نئی دلّی ، 19 مارچ 2022/
بھارت نے آج کووڈ-19 سے بچاؤ کے لئے مجموعی طور پر ٹیکہ کاری کی تعداد 181.19 کروڑ سے زیادہ  ہوگئی ہے۔ آج شام 7 بجے تک 13 لاکھ سے زیادہ ٹیکے لگائے گئےہیں۔12 سے 14 سال کی عمر کے افراد کو اب تک 16 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ کووڈ ٹیکہ کاری کے لئے مستفیدین کے شناخت کردہ زمروں کے اہل افراد  کو اب تک 2.17کروڑ سے زیادہ  احتیاطی خوراک دی جا چکی ہے۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10403023
|
|
دوسری خوراک
|
|
9990306
|
|
احتیاطی خوراک
|
|
4357887
|
|
صف اوّل کے کارکنان
|
|
پہلی خوراک
|
|
18412137
|
|
دوسری خوراک
|
|
17488323
|
|
احتیاطی خوراک
|
|
6662982
|
|
12 سے 14 سال کےنو عمر افراد
|
|
پہلی خوراک
|
|
1676515
|
|
15 تا 18سال کی عمر کے افراد
|
|
پہلی خوراک
|
|
56200553
|
|
|
|
دوسری خوراک
|
|
35465888
|
|
18 تا 44سال کی عمر کے افراد
|
|
پہلی خوراک
|
|
553771279
|
|
دوسری خوراک
|
|
459343779
|
|
45 تا 59سال کی عمر کے افراد
|
|
پہلی خوراک
|
|
202609506
|
|
دوسری خوراک
|
|
183748173
|
|
60سال کی عمر کے افراد
|
|
پہلی خوراک
|
|
126641566
|
|
دوسری خوراک
|
|
114449514
|
|
احتیاطی خوراک
|
|
10709580
|
|
مجموعی طور پر دی گئی پہلی خوراک
|
|
969714579
|
|
مجموعی طور پر دی گئی دوسری خوراک
|
|
820485983
|
|
احتیاطی خوراک
|
|
21730449
|
|
میزان
|
|
1811931011
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ: 19 مارچ 2022 
|
|
طبی کارکنان
|
|
پہلی خوراک
|
|
57
|
|
دوسری خوراک
|
|
824
|
|
احتیاطی خوراک
|
|
6748
|
|
صف اوّل کے کارکنان
|
|
پہلی خوراک
|
|
89
|
|
دوسری خوراک
|
|
1499
|
|
احتیاطی خوراک
|
|
17143
|
|
12 سے 14 سال کےنو عمر افراد
|
|
پہلی خوراک
|
|
472639
|
|
15 تا 18سال کی عمر کے افراد
|
|
پہلی خوراک
|
|
32030
|
|
|
|
دوسری خوراک
|
|
119730
|
|
18 تا 44سال کی عمر کے افراد
|
|
پہلی خوراک
|
|
57495
|
|
دوسری خوراک
|
|
401001
|
|
45 تا 59سال کی عمر کے افراد
|
|
پہلی خوراک
|
|
12499
|
|
دوسری خوراک
|
|
115394
|
|
60سال کی عمر کے افراد
|
|
پہلی خوراک
|
|
7845
|
|
دوسری خوراک
|
|
73766
|
|
احتیاطی خوراک
|
|
45094
|
|
مجموعی طور پر دی گئی پہلی خوراک
|
|
582654
|
|
مجموعی طور پر دی گئی دوسری خوراک
|
|
712214
|
|
احتیاطی خوراک
|
|
68985
|
|
میزان
|
|
1363853
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
کامرس اور صنعت کی وزارتہ
کامرس کے وزیر نے گجرات کے موربی میں پیش آئے حادثے میں ہوئےجانی نقصان پر دل سے اظہار تعزیت کیا
سردار ولبھ بھائی پٹیل کے 147ویں یوم پیدائش کے موقع پر اتحاد کا حلف دلایا
کامرس و صنعت ، صارفین کے امور ، خوراک اور تقسیم عامہ نیز کپڑے کی صنعتوں کے مرکزی وزیر جناب پیوش گوئل نے کل گجرات کے موربی میں پُل کے ٹوٹنے کے حادثہ میں ہوئے جانی نقصان پر آج دل سے اظہار تعزیت کیا۔ وہ آج نئی دہلی میں سردار ولبھ بھائی پٹیل کے 147 ویں یوم پیدائش کے موقع پر منعقد 'رن فار یونٹی' کو جھنڈی دکھانے سے قبل موجودمجمع سے خطاب کر رہے تھے۔
جناب گوئل نے اس سے پہلے ٹویٹ کرتے ہوئے کہا تھا کہ ان کی ہمدردیاں اس حادثہ میں اپنے عزیزوں کو کھو دینے والوں کے ساتھ ہے۔
جناب گوئل نے وانجیہ بھون کے احاطے سے 'رن فار یونٹی' کو جھنڈی دکھانے سے پہلے سردار ولبھ بھائی پٹیل کے مجسمے پرگلہائے عقیدت پیش کئے۔
جناب گوئل نے کامرس اور صنعت کی وزارت کے افسران اور ملازمین کو 'راشٹریہ ایکتا دیوس' کا حلف بھی دلایا ۔
اس کے بعد انہوں نے وانجیہ بھون کے احاطے سے ' ایک کے لئے دوڑ' کو جھنڈی دکھائی۔
جناب گوئل نے سردار ولبھ بھائی پٹیل ، جنہوں نے 550 سے زیادہ ریاستوں کو ملانے کے ساتھ ہی ایک جدید ہندوستان کی تعمیر کی ، ان کے مجسمے پر گلہائے عقیدت پیش کئے۔ وہ اتحاد کے لئے دوڑ پروگرام میں شامل ہوئے اور ،’ ایک بھارت - شریشٹھ بھارت' کے ان کے وژن کو پورا کرنے کے لئے پختہ عزم کیا۔
شہری ہوابازی کی وزارت
اے اے آئی نے میسرزٹی اے ایس ایل کو وڈودرا ہوائی اڈے پر فائنل اسمبلی لائن اورایم آراو سہولت کے قیام کے لیے 50 ایکڑ زمین کے الاٹمنٹ کو منظوری دے دی ہے
حکومت، ہندوستان میں سرکاری اور نجی انٹرپرائزیز کے ذریعہ ایک علاقائی ٹرانسپورٹ ایئرکرافٹ اور اس سے منسلک آلات سمیت ہوائی جہاز کی تیاری کو فروغ دے رہی ہے اور سہولت فراہم کر رہی ہے۔ ہندوستان ایروناٹکس لمیٹڈ  کے ذریعہ تیار کردہ ہندوستان -228  سول ہوائی جہاز ایک 19 نشستوں والا ٹربو پروپ ہوائی جہاز ہے جو علاقائی کنکٹیوٹی کے لیے موزوں ہے۔ ایچ اے ایل نے سائنسی اور صنعتی تحقیق کی کونسل  - نیشنل ایرو اسپیس لیبارٹریز  کے ساتھ 19 نشستوں والے لائٹ ٹرانسپورٹ ایئرکرافٹ – سارس ایم کے IIکے ڈیزائن، ڈیولپمنٹ اور سرٹیفکیشن اور اس کے بعد ہوائی جہاز کے پروڈکشن ، مارکیٹنگ اور لائف اسٹائل کی دیکھ بھال کے لیے بھی مفاہمتی قراردادپر دستخط کیے ہیں ۔
میسرز ٹاٹا ایڈوانسڈ سسٹم لمیٹڈ  کے ذریعےسی -295 ملٹری ٹرانسپورٹ ایئر کرافٹ کی تیاری کے لیے حکومت کی ’’ آتم نربھر بھارت‘‘ پہل کو فروغ دینے کے لیے  کی سہولت)، ایئرپورٹس اتھارٹی آف انڈیا  نے میسرز ٹی اے ایس ایل کو وڈودرا ہوائی اڈے پر فائنل اسمبلی لائن اورایم آراو سہولت قائم کرنے کے لیے 50 ایکڑ زمین کے الاٹمنٹ کو منظوری دے دی ہے۔ اس کا سنگ بنیاد30اکتوبر2022 کو رکھا گیا تھا۔
موجودہ پالیسی طیاروں کی گھریلو مینوفیکچرنگ کو قابل بناتی ہے۔ حکومت ہندوستان میں سرکاری اور نجی انٹرپرائزیز کے ذریعہ علاقائی ٹرانسپورٹ ہوائی جہاز اور اس سے منسلک آلات سمیت طیاروں کی مینوفیکچرنگ کو فروغ دے رہی اور سہولت فراہم کر رہی ہے۔ ہندوستان ایروناٹکس لمیٹڈ  کے ذریعہ تیار کردہ ہندوستان -228  سول ہوائی جہاز ایک 19 نشستوں والا ٹربو پروپ مسافربردار طیارہ ہے جو علاقائی کنکٹیوٹی کے لیے موزوں ہے۔ ایچ اے ایل نے سائنسی اور صنعتی تحقیق کی کونسل  - نیشنل ایرو اسپیس لیبارٹریز  کے ساتھ 19 نشستوں والے لائٹ ٹرانسپورٹ ایئرکرافٹ – سارس ایم کے IIکے ڈیزائن، ڈیولپمنٹ اور سرٹیفکیشن اور اس کے بعد ہوائی جہاز کے پروڈکشن ، مارکیٹنگ اور لائف اسٹائل کی دیکھ بھال کے لیے بھی مفاہمتی قراردادپر دستخط کیے ہیں ۔
مغربی بنگال میں مسافربردار طیاروں کی تیاری کے لیے دفاعی راہداری کی طرز پر خصوصی اقتصادی زون یا ایوی ایشن کوریڈور بنانے کی کوئی تجویز وزارت کو موصول نہیں ہوئی ہے۔
شہری ہوا بازی کی قومی پالیسی، 2016 ہندوستانی ہوا بازی کے شعبے کی ترقی کو نمایاں انداز میں فروغ دینے کی کوشش کرتی ہے۔ اس کا مقصد ہوا بازی کے مختلف ذیلی شعبوں جیسے ایئر لائنز، ہوائی اڈے، کارگو، دیکھ بھال، مرمت اور اوور ہال  سروسز، جنرل ایوی ایشن، ایرو اسپیس مینوفیکچرنگ، ہنرمندی کےفروغ وغیرہ کی ہم آہنگ ترقی کے لیے ایک مکمل ماحولیاتی نظام تیار کرنا ہے۔
یہ جانکاری شہری ہوا بازی کی وزارت میں وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں دی۔
وزارت دفاع
ایئر مارشل نرمدیشور تیواری نے جنوب مغربی ایئرکمان میں ایئر آفیسر کمانڈن اِنچارج کا عہدہ سنبھالا
ایئر مارشل نرمدیشور تیواری نے یکم مئی 2023 کو گاندھی نگر میں جنوب مغربی ایئر کمان کے ایئر آفیسر کمانڈن-اِن-چیفکا عہدہ سنبھال لیا ہے۔انہوں نے ایئر مارشل وِکرم سنگھ کی جگہ لی ہے، جو 30 اپریل 2023 کو سبکدوش ہوئے تھے۔
ایئر مارشل نرمدیشور تیواری کو 7؍جون 1986 کو فائٹر اسٹریم میں کمیشن دیا گیا تھا۔وہ نیشنل ڈیفنس اکیڈمی کے سابق طالب علم ہیں اور پریسیڈنٹ گولڈ میڈلسٹ کے طورپر کامیاب ہوئے تھے۔انہوں نے مختلف طرح کے طیاروں پر 3600گھنٹے سے زیادہ کی اُڑان بھری ہے۔وہ ایک اہل فلائنگ انسٹرکٹر ہونے کے ساتھ ساتھ ایک ایکسپری منٹل ٹیسٹ پائلٹ بھی ہیں۔ ایئر مارشل کے پاس اس شعبے کا وسیع تجربہ ہے، جس میں خاص طور سے میراج -2000پر مختلف ہتھیاروں اور سسٹم کا آپریشنل تجربہ بھی شامل ہے۔ کارگل جنگ کے دوران وہ مختلف کارروائیوں میں سرگرم طور سے شامل رہے اور کئی اہم مشنوں میں حصہ لیا۔انہوں نے راجستھان سیکٹر میں فرنٹ لائن فائٹر بیس کی بھی کمان سنبھالی ہے۔ اس کے بعد انہوں نے ایئر فورس کے اہم اُڑان تربیتی ادارے اے ایس ٹی ای کے چیف ٹیسٹ پائلٹ کے طورپر بھی کام کیا۔وہ 16-2013سے پیرس میں ایئر اٹیچی تھے۔ فرانس لوٹنے پر انہوں نے ایئرفورس اسٹیشن جودھ پور کی کمان سنبھالی۔ انہوں نے اکتوبر 2018میں قومی اُڑان تربیتی مرکز میں پروجیکٹ ڈائریکٹر کا عہدہ سنبھالا، جہاں وہ ہلکے جنگی طیارے تیجس کی تیاری اور آپریشن میں سرگرم طور سے شامل تھے۔
جنوب مغربی ایئرکمان کے ایئر آفیسر کمانڈنگ اِن چیفکے طورپر عہدہ سنبھالنے سے پہلے ایئر مارشل ، ایئرفورس ہیڈ کوارٹر کے ڈپٹی چیف تھے۔ان کی بیش بہا خدمات کے لئے انہیں 2008 میں ’وایو سینا میڈل‘اور 2022 میں ’اَتی وششٹ سیوا میڈل‘سے نوازا گیا۔
سائنس اور ٹیکنالوجی کی وزارت
سائنس دانوں نے مولی کیولر  سینسر تیار کیا ہے جو علاج ومعالجے کی قدر کی نئی دواؤں کی پہچان کرنے میں مددگار ثابت ہوگا
نئی دہلی29،مارچ2021
محققین نے حال ہی میں ایک سالمے  سینسر تیار کیا ہے جو اس بات کا پتہ لگاکر کینسر کی دواؤں کی نشاندہی کرسکتا کہ کتنے کیمیکلز جاندار خلیوں  کے اندر لحمی  کو پتلا یا گاڑھا کرسکتا ہے۔
ریشے سایٹوس اسکیلٹن کا حصہ ہیں، جو خلیے کے خلومایہ کے اندر ایک ڈھانچہ جاتی نیٹ ورک ہے اور وہ بہت سے کیمیکلز کے رد عمل میں تبدیلی ہوتے ہیں۔
ٹیوبولین کو سمجھنا آج تک کا ایک چیلنج بنا ہوا ہے کیونکہ ایسے آلات کی عدم دستیابی رہی ہے جو انہیں زندہ خلیوں میں پہنچان کرسکتے ہیں۔ سائنس وٹکنالوجی کے محکمے  کے ذریعے حمایت  کردہ ایک باہمی تنظیم انڈوفرینچ سینٹر فار دی پرموشن آف ایڈوانس ریسرچ  کے ذریعے دی گئی مالی امداد، کیوری انسٹی ٹیوٹ اورسیے فرانس کے اشتراک سے ان اسٹیم بنگلور ہندوستان کے محققین کے ساتھ ہندوستان اور فرانس کی سرکار نے اس کمی کو دور کرنے کا فیصلہ لیا۔ ان محققین نے زندہ خلیوں میں ریشوں کی ترامیم کی پیش رفت کا مطالعہ کرنے کے لئے پہلا ٹیبوولن نینوباڈی یا سینسر تیار کیا اور اس کا استعمال نئے کینسر علاج کی دواؤں کی پہچانکے لئے کیا۔ یہ کام حال ہی میں ایک جریدے جنرل آف سیل سیل بائیو لوجی میں حال ہی میں شائع ہوا ہے۔ بنگلور اور اورسیے کے محققین نے سینتھیٹک پروٹین کو ڈیزائن کرنے کےلئے ایک طریقہ تیار کیا ہے جسے نینو باڈیز کی شکل میں جانا جاتا ہے، جو خاص طور سے ترمیم ریشوں سے باندھ سکتا ہے۔ یہ نینو باڈیز پیتھوجنیز کے خلاف دفاعی میکانزم کی شکل میں ہمارے جسم میں بنی اینٹی باڈیز کی طرح ہیں، حالانکہ اینٹی باڈی کے برخلاف نینو باڈیز حجم میں چھوٹے ہوتے ہیں اور پروٹین انجینئرنگ کے لئے آسانی سے دستیاب ہیں۔ اس کے بعد نینو باڈی کو فلوروسین مولی کیول  سے جوڑ دیا جاتا ہے، جس سے پتہ لگانے والے آلات  کی شکل میں استعمال کیا جاتا ہے اور اسے سینسر کہتے ہیں۔
|
|
|
|
|
|
Minhaj Sirajuddin  Bangalore, India
|
|
Carsten Janke  Orsay, France
...............................................................
ش ح، ح ا، ع ر
U-3165
(Visitor Counter : 129
شہری ہوابازی کی وزارت
تقریباً 10,800بھارتیوں کو یوکرین کے پڑوسی ممالک سے خصوصی پروازوں کے ذریعے واپس لایا گیا
اگلے 24 گھنٹے میں 11 سولین اوربھارتی فضائیہ کی چار پروازوں سے مزید شہریوں کو لایاجائےگا
بھارتی شہریوں کو بچانے کے لیے ’ آپریشن گنگا‘ کے تحت یوکرین کے پڑوسی ممالک سے آج 17 خصوصی پروازیں ملک واپس آئیں ہیں، جن میں 14 سولین پروازیں اور3سی -17آئی اے ایف کی پروازیں شامل ہیں۔ آج دن میں دیرگئے ایک اورسولین پرواز کی آمد متوقع ہے۔
سولین پروازوں نے 3142 افراد کو جب کہ سی -17 پروازوں نے 630 مسافروں کو نکالا۔ اب تک 43 خصوصی سولین پروازوں کے ذریعے 9364 بھارتیوں کو نکالا جا چکا ہے۔ سی -17کی 7 پروازوں نے اب تک 1428 مسافروں کو نکالا ہے اور 9.7 ٹن امدادی سامان لیکر گئی ہیں ۔ آج کی سولین پروازوں میں بخارست سے 4، کوسیس سے 2، بوداپست سے 4، ژیشوف سے 3 اور سوچاوا سے 2 پروازیں شامل تھیں، جب کہ آئی اے ایف نے بخارست سے 2 اور بوداپست سے ایک پرواز چلائی ۔
کل 11 خصوصی سولین پروازوں سے 2200 سے زیادہ بھارتیوں کو واپس لانے کی توقع ہے، جن میں سے 10 نئی دہلی اور ایک ممبئی میں پہنچے گی۔ 5 پروازیں بوداپست سے، 2 ژیشوف سے اور 4 سوچاوا سے روانہ ہوں گی۔ چار سی -17 طیارے رومانیہ، پولینڈ اور سلوواکیہ کے لیے محوپرواز ہیں، جن کے رات گئے اور کل صبح سویرے پہنچنے کی توقع ہے۔
امور داخلہ کی وزارت
بھارت اور بنگلہ دیش کے مابین وزیر داخلہ کی سطح کی بات چیت پر پریس ریلیز
نئی دلّی، 08 اگست / بھارت اور بنگلہ دیش کے مابین وزیر داخلہ سطح کی بات چیت کی ساتویں میٹنگ گزشتہ روز یعنی 07 اگست، 2019 کو نئی دلّی میں منعقد ہوئی۔ یہ میٹنگ بھارت کے وزیر داخلہ جناب امت شاہ اور بنگلہ دیش کے وزیر امور داخلہ جناب اسد الزما ں خان کی مشترکہ صدارت میں منعقد ہوئی۔
بھارت کے وزیر داخلہ نے بنگلہ دیش کے وزیر داخلہ کو دوسری بار عہدہ سنبھالنے کے لئے مبارک باد پیش کی اور بنگلہ دیش کی وزیر اعظم شیخ حسینہ کے ترقیاتی ایجنڈے کے لئے بھارت کی جانب سے مکمل حمایت کے عزم کو دوہرایا۔ دونوں وزراء نے ان باہمی تعلقات کی عہد بستگی کو دوہرایا، جو کہ 1971 میں آزادی کی لڑائی کے دوران ساجھے دارانہ حکمت عملی کی بنیاد پر استوار ہوئے تھے۔ آج، ہمارے تعلقات اور عہد بستگی دنیا بھر میں اچھے پڑوس کے تعلقات کے لئے رول ماڈل بنے ہوئے ہیں۔ یہ تعلقات تاریخ، ثقافت، زبان سے وابستہ ہیں اور جمہوری اقدار، ترقیاتی تعاون اور بے شمار دیگر یکسانی امور سے پیوستہ ہیں۔
میٹنگ کے دوران وزراء نے اس امر پر اطمینان کا اظہار کیا کہ دونوں ملکوں کے درمیان سیکورٹی اور سرحدی مینجمنٹ سمیت ہر شعبے میں اتنا قریبی تعلق اور تعاون ہے، جتنا پہلے کبھی نہیں تھا۔ دونوں رہبنماؤں نے سرحدی دوستانہ عہد بستگی کا اعادہ کیا اور اس ضمن میں دونوں ملکوں کے سرحدی محافظ دستوں کے قریبی باہمی تعاون کی ستائش کی۔ وزیر داخلہ نے بھارت سمیت دیگر ملکوں کے لئے تشدد اور دہشت گردی کے لئے اپنی سر زمین کو استعمال نہ کرنے دینے کی بنگلہ دیش کی پالیسی کی تعریف کی۔
میٹنگ کے دوران باہمی سیکورٹی تعاون سے متعلق معاملات پر بھی تبادلہ خیال کیا گیا۔ دونوں وزراء نے سرحد پار سے کئے جانے والے جرائم کی روک تھام کی ضرورت پر زور دیا اور سرحدوں کو محفوظ بنانے کے مقصد میں کامیابی کے لئے مزید تعاون کی ضرورت پر رضا مندی کا اظہار کیا۔ طرفین نے سرحدوں پر بنیادی ڈھانچہ کے تحفظ سے متعلق زیر التوا معاملات کا جائزہ لیا اور ان معاملات کو حل کرنے کی سمت تیز رفتار اقدامات پر رضا مندی کا اظہار کیا۔ وزیر داخلہ جناب امت شاہ نے سرحد پار سے دستاویزات کے بغیر داخل ہونے والے افراد کی نقل و حرکت خاص طور پر شمال مشرق میں داخل ہونے والے افراد کے مسئلے پر بھارت کی تشویش کا اظہار کیا۔
بھارت کے وزیر داخلہ نے بنگلہ دیش کے وزیرداخلہ کو بنگلہ دیش میں پناہ گزین میانمار کے بے گھرشہریوں کی محفوظ اور تیزر رفتار وطن واپسی کے لئے بھارت کی جاری حمایت کی یقین دہانی کرائی، جس کے لئے بھارت نے ستمبر، 2017 سے چار حصوں میں انسانی بنیاد پر امداد فراہم کرائی ہے۔
لیڈروں نے رابطے کے فروغ کے ذریعہ تجارت، صحت اور سیاحت سمیت عوام سے عوام کے تعلقات کو سہل بنائے جانے پر بھی غور کیا۔
۔۔۔۔۔۔
U.3635
(Visitor Counter : 65
وزیراعظم کا دفتر
وزیر اعظم نے پیرالمپکس کھیلوں میں مردوں کی ہائی جمپ ٹی47 میں نقرئی تمغہ جیتنے کے لئے نشاد کمار کو مبارکباد پیش کی
نئی دہلی، 29 اگست 2021:
وزیر اعظم جناب نریندر مودی نے ٹوکیو میں پیرالمپکس کھیلوں میں مردوں کی ہائی جمپ ٹی 47 میں نقرئی تمغہ جیتنے کے لئے نشاد کمار کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’ٹوکیو سے ایک اور اچھی خبر آئی ہے! بہت خوش ہوں کہ نشاد کمار نے مردوں کی ہائی جمپ ٹی 47 میں نقرئی تمغہ جیتا ہے۔ وہ غیرمعمولی صلاحیتوں کے حامل ایک ثابت قدم ایتھلیٹ ہیں ۔ انہیں مبارکباد۔ # پیرالمپکس‘‘
وزارت خزانہ
اٹل پنشن یوجنا
نئی دہلی،23؍جولائی،خزانے اور کارپوریٹ امور کے وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ اٹل پنشن یوجنا  حکومت ہند کی ایک اسکیم ہے، جسے 9 مئی 2015 کو تمام ہندوستانیوں، خاص طور پر غریبوں ، محروم افراد اور غیر منظم سیکٹر کے ورکروں کے لئے یکساں سماجی سکیورٹی نظام قائم کرنا ہے۔ اے پی وائی یکم جون 2015 کو نافذ ہوگئی تھی اور یہ 18 سے 40 سال کی عمر کے ایسے تمام ہندوستانی شہریوں کے لئے کھلی ہے جن کے پاس بینک میں یا ڈاکخانے میں سیونگ اکاؤنٹ موجود ہیں۔
اٹل پنشن یوجنا جون 2015 کے تحت اس کے آغاز کے بعد 4 سال کے عرصے میں 3 جولائی 2019 تک 1.68 کروڑصارفین کا اندراج کیا جاچکا ہے۔
اے پی وائی کو پی ایف آر ڈی اے کے ذریعے چلایا جارہا ہے اور اس نے اسکیم کے بارے میں بیداری پیدا کرنے کی خاطر کئی اقدامات کئے ہیں۔ کچھ اقدامات مندرجہ ذیل ہیں:
- اخباروں اور الیکٹرانک میڈیا میں وقفے وقفے سے اشتہارات۔
- بینک کے برانچ عہدیداروں ؍ بینکنگ کے نمائندوں کو مختلف تربیتی پروگراموں کے ذریعے صلاحیت سازی ، تاکہ اسکیم اور اس کے فوائد کے بارے میں معلومات کو امکانی اور اہل لوگوں تک پہنچایا جاسکے۔
- بینکوں کے ذریعے ان کی اسکیموں کے بارے میں بیداری پیدا کرنے کی خاطر ٹاؤن ہال کی میٹنگوں اور ایس ایل بی سی کی میٹنگوں میں شرکت۔
- ملک بھر میں اٹل پنشن یوجنا کے نفاذ کی پیش رفت کا جائزہ لینے کے لئے بینک عہدیداروں کے ساتھ وقفے وقفے سے میٹنگیں منعقد کرنا۔
- پی ایف آر ڈی اے پرزور طریقے سے تمام اے پی وائی خدمات فراہم کرنے والوں  کو مشورہ دیتا ہے کہ وہ امکانی صارفین تک رسائی کے لئے اسکیم کو فروغ دینے کی پوری کوشش کریں۔
اٹل پنشن یوجنا  کو مرکزی حکومت نے 9 مئی 2015 کو جاری کیا تھا تاکہ غیر منظم سیکٹر میں کام کرنے والے لوگوں کے عمر دراز ہونے اور ایسے لوگوں کو ، کسی سماجی سکیورٹی اسکیم کے تحت نہیں آتے، پنشن کا فائدہ دیا جاسکے۔
۔۔۔۔۔۔۔۔۔۔۔۔۔۔

U-3359
(Visitor Counter : 41
کامرس اور صنعت کی وزارتہ
حکومت نے فصل سیزن 2022-2023 کے لیے کرناٹک میں نیلامی پلیٹ فارم پر رجسٹرڈ کاشتکاروں کے ذریعہ تیار کردہ اضافی تمباکو اور غیر رجسٹرڈ کاشتکاروں کے ذریعہ بغیر لائسنس کے تیار کردہ تمباکو کی فروخت کی اجازت دی
صنعت و تجارت کے مرکزی وزیر جناب پیوش گوئل نے 2022-2023 کے کرناٹک فصل سیزن کے دوران کم پیداوار کو مدنظر رکھتے ہوئے رجسٹرڈ کاشتکاروں کے ذریعہ تیار کردہ اضافی فلو کیورڈ ورجینیا تمباکو اور غیر رجسٹرڈ کاشتکاروں کے ذریعہ بغیر لائسنس کے تیار کردہ فلو کیورڈ ورجینیا تمباکو کو فروخت کرنے کی اجازت دینے پر غور کیا ہے۔
کرناٹک میں، فصل کے اس فصل کے دوران، 40,207 کسانوں نے 60,782 ہیکٹر کے علاقے میں ایف سی وی تمباکو کی کاشت کی۔ جون اور جولائی 2022 کے مہینوں میں مسلسل بارشوں کی وجہ سے تمباکو بورڈ کے ذریعہ مقرر کردہ 100.00 ملین کلوگرام فصل کے سائز کے مقابلے میں کرناٹک میں ایف سی وی تمباکو کی کل پیداوار 59.78 ملین کلوگرام رہی ۔
اضافی ایف سی وی تمباکو کی فروخت پر کوئی جرمانہ عائد نہ کرنے کے فیصلے سے کرناٹک کے کسانوں کو فصل کے اس موسم میں کم پیداوار کی وجہ سے ہونے والے نقصان کو پورا کرنے میں بہت فائدہ ہوگا۔ یہ عمل ایف سی وی تمباکو کے کاشتکاروں کو کم پیداوار اور کم آمدنی کی وجہ سے درپیش مالی پریشانیوں پر قابو پانے کے لیے معاون ہوگا اور کاشتکاروں کو اپنا روزگار جاری رکھنے میں بہت مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
1807
(Visitor Counter : 85
بندرگاہوں، جہاز رانی اور آبی راستوں کی وزارت
’سوچھتا آپ کو خدا کے قریب لے جاتی ہے‘، جناب سربانند سونووال ڈبروگڑھ، آسام سے ’سوچھتا ہی سیوا‘ مہم میں لوگوں کے ساتھ شامل ہوئے
جناب سونووال نے وزیر اعظم جناب نریندر مودی کی متاثر کن قیادت میں آسام کے لوگوں کی پرجوش شرکت کے ساتھ اس شاندار تحریک کی کامیابی کی ستائش کی
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج آسام کے ڈبرو گڑھ سے ’سوچھتا ہی سیوا‘ تحریک کی قیادت کی۔ اس موقع پر مرکزی وزیر نے وزیر اعظم جناب نریندر مودی کی متاثر کن قیادت میں صفائی ستھرائی کی اس نئی تحریک میں پرجوش شرکت کے لیے آسام کے لوگوں کا شکریہ ادا کیا۔
اس موقع پر خطاب کرتے ہوئے،جناب سونووال نے کہا، "جب ہم 'سوچھتا ہی سیوا' تحریک میں شامل ہوئے اور اپنا 'شرم دان' کیا، تو یہ دیکھ کر خوشی ہوئی کہ آسام کے لوگوں نے ہمارے متحرک لیڈر، عزت مآب وزیر اعظم جناب نریندر مودی جی کی کال پر کس طرح ردعمل ظاہر کیا اور اپنی پرجوش شرکت سے اس تحریک کو کامیاب بنا یا۔ ہمیں یاد رکھنا چاہیے کہ مہاتما گاندھی جی کا صفائی کے بارے میں کیا پیغام ہے اور یہ کوڑے کچرے سے پاک ہندوستان کے لیے جن بھاگداری کے ذریعے کس طرح پورے ماحول میں گونجتا ہے۔ صفائی ستھرائی ہمیں خدا پرستی کے قریب لاتی ہے۔ ہمیں اپنے لیڈر نریندر مودی جی کے ویژن، سوستھ بھارت کے حصول کے لیے صاف ستھرے بھارت کے اس عظیم مقصد کے واسطے ثابت قدم رہنا چاہیے۔‘‘
۔۔۔۔۔۔۔۔۔۔
ش ح۔ا گ۔ن ا۔
U-10201
(Visitor Counter : 23
خلا ء کا محکمہ
برکس ریموٹ سینسنگ سٹیلائٹ خلا میں بھیجا گیا
نئی دلی،06دسمبر۔
شمالی مشرقی خطے کی ترقیات  اور وزیر اعظم کے دفتر میں پرسونل، پبلک گرئیوینسز وپنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے راجیہ سبھا میں ایک سوال کے تحریری جواب میں بتایا کہ برکس میں شامل ممالک کی خلائی ایجنسیاں برکس کے تیار کردہ ریموٹ سینسنگ سیٹلائٹ کو خلا میں بھیجے جانے کے بارے میں برکس ممالک کے باہمی تعاون کو رسمی شکل دینے کے لئے گفتگو کرتی رہی ہیں۔ سیٹلائٹس کے تکنیکی پہلوؤں اور انہیں داغے جانے کے میدانوں کی شناخت کے لئے خلائی ایجنسیوں نے پیش نظر رکھا ہے۔
خلا میں یہ ریموٹ سینسنگ سیٹلائٹ بھیجے جانے کا مقصد یہ ہے کہ وہ سیٹلائٹ ریموٹ سینسنگ اعداد وشمار حاصل کئے جائیں، جنہیں برکس ممالک انفرادی طور پر قدرتی وسائل کے انتظام، آفات سماوی کے انتظام کے لئے زیر استعمال لایا جاسکے۔
۔۔۔۔۔۔۔۔۔۔۔
م ن ۔س ش۔ ع ر۔
U-5613
(Visitor Counter : 39